ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk201586572][bookmark: _Hlk201581434]- pentru modificarea Hotărârii Consiliului Local nr. 164/31.10.2016 privind atribuirea prin închiriere a unui spațiu cu destinația sediu partid 
către Partidul Național Liberal

Analizând proiectul de hotărâre înregistrat sub nr. 94/20.06.2025 pentru modificarea Hotărârii Consiliului Local nr. 164/31.10.2016 privind atribuirea prin închiriere a unui spațiu cu destinația sediu partid către Partidul Național Liberal iniţiat de primarul oraşului,
Având în vedere:
- referatul de aprobare înregistrat sub nr. 10290/20.06.2025;
- raportul de specialitate din partea compartimentului de resort, înregistrat sub nr. 10291/20.062025;
- HCL nr. 164/31.10.2016 privind atribuirea prin închiriere a unui spațiu cu destinația sediu de partid către Partidul National Liberal; 
[bookmark: _Hlk201148795][bookmark: _Hlk201148915]- contractul de închiriere nr. 19075/13.12.2016 încheiat între Consiliul Local al oraşului Boldeşti-Scăeni şi PARTIDUL NATIONAL LIBERAL – organizația Boldeşti-Scăeni prin PARTIDUL NATIONAL LIBERAL- Organizația Județeană Prahova;
- adresa înregistrată sub nr. 9918/13.06.2025 prin care PARTIDUL NATIONAL LIBERAL - Organizația Județeană Prahova aduce la cunoştinţă intenția de a ceda spaţiul S1= 20,16 mp pentru a putea fi înființat Biroul deputatului PNL Șerban George Cătălin.
- avizul secretarului general, înregistrat sub nr.10292/20.06.2025;
- avizul comisiei de specialitate nr. 2 – administrarea domeniului public şi privat, gestionarea serviciilor de interes local;
- art. 26 din Legea nr. 334/2006 privind finanțarea activității partidelor politice şi a campaniilor electorale, republicată, cu modificările şi completările ulterioare;
În temeiul prevederilor art. 108 lit. c), art. 139 alin. (1) şi alin. (3) lit. g) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,
[bookmark: _Hlk201145517]Consiliul Local al oraşului Boldeşti-Scăeni, întrunit în şedinţă publică ordinară în data de 26.06.2025, adoptă prezenta hotărâre:

[bookmark: _Hlk201581418]Art.I. Hotărârea Consiliului Local nr.164/31.10.2016 privind atribuirea prin închiriere a unui spațiu cu destinația sediu de partid către Partidul National Liberal 
se modifică  după cum urmează:
1. Alineatul 1 al articolului 1 se modifică şi va avea următorul cuprins:
[bookmark: _Hlk201584496]„Art.1. (1) Se aprobă atribuirea prin închiriere a spatiului în suprafata de 19,45 mp, situat in cladirea de pe strada Podgoriei, nr. 2, identificat conform datelor prevăzute  în anexa nr. 1 şi configurat conform planşei, către Partidul Naţional Liberal-filiala Prahova”.

2. Anexa nr.1 şi planşa la hotărâre se înlocuiesc cu Anexa  și planșa la prezenta hotărâre.”
Art.II. Se împuterniceşte primarul oraşului să semneze actul adiţional  la contractul de închiriere nr. 19075/13.12.2016, în condiţiile prezentei hotărâri.
Art.III. Celelalte prevederi ale Hotărârii Consiliului Local nr.164/31.10.2016 privind atribuirea prin închiriere a unui spațiu cu destinația sediu partid către Partidul Național Liberal, rămân neschimbate.
Art.IV. Prezenta hotărâre se comunică prin grija Serviciului patrimoniu local şi monitorizarea serviciilor publice către locatar şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.     

